亡国之后，吴越人地位一落千丈。老早吴国个文武百官在晋帝国地位“同于编户”，貤畀迫遭受北人歧视，为之，吴越士族基本全邪气怀念吴帝国。吴帝国灭亡之后三十许年辰光当中，局部地区有多趟复国运动。比方讲：公元310年（晋永嘉四年）吴兴豪族钱璯利用晋帝国即将覆灭个机会，自称平西大将军、八州都督，扶持孙皓个儿子孙充当吴王；弗过之后貤杀脱渠，昰个动乱后来畀周玘平脱。 公元318年（晋太兴元年）十一月，孙皓另外一个儿子孙璠起义，反对东晋流亡政权，失败，牺牲爻。